ประทับใจมาก ๆ สำหรับการเข้าพัก Airbnb ครั้งแรก ตอบทุกโจทย์ของคนชอบเดินทางท่องเที่ยว
- ที่พักใกล้สถานีรถไฟ Keisei tateishi station และ Aoto station เดินทางสะดวกมาก
- สถานที่ใกล้ที่พัก มีทั้ง ร้านอาหารอร่อย ๆ ราคาไม่แพง ร้านขนม ซุปเปอร์มาร์เก็ต มินิมาร์ท ร้าน100เยน ซูชิ ราเมน
- ที่พักสะอาดมาก ตกแต่งได้น่ารัก การใช้งานระบบต่าง ๆ ของบ้านไฮเทค มีอุปกรณ์อาบน้ำ, ไดร์เป่าผม มีอุปกรณ์ครัวทุกอย่างที่จำเป็น ให้หยิบใช้เองได้สะดวก เช่น จาน ชาม ช้อน แก้วน้ำ ที่ทำน้ำแข็ง มีด ไมโครเวฟ เตาไฟฟ้า ครบทุกสิ่ง
- สภาพแวดล้อม บรรยากาศดี เงียบสงบ เหมาะสำหรับการพักผ่อนอย่างแท้จริง
เซอร์ไพรส์ และสุดยอดมาก สำหรับการให้บริการต้อนรับขับรถรับพวกเราพร้อมสัมภาระ จากสถานีรถไฟมายังที่พัก และขับรถไปส่งที่สถานีรถไฟทุกวันของการเดินทาง
การเข้าพักที่นี่ให้ความรู้สึกเหมือนพักในบ้านของคนญี่ปุ่นจริงๆ อารมณ์ เหมือนอยู่บ้าน เจ้าของที่พักอยู่ใกล้บ้านพัก หากต้องการความช่วยเหลือสามารถเดินไปติดต่อสอบถามได้สะดวก หรือสอบถามทางอีเมลล์ ก็ได้รับคำตอบด้วยความรวดเร็ว
ประทับใจ ครอบครัว K-Family ที่ให้การบริการดีมากๆ เป็นกันเอง ใส่ใจ ดูแลทุกการบริการ เป็นอย่างดี โอกาสหน้าถ้าได้มาโตเกียว คงเข้าพักที่นี่อีกแน่นอน ประทับใจจริงๆ